
Iz recenzije 


| Zbirka poezije Miralema Resulovića "Na kraju svi- 
jeta" je pravo malo čudo u navali modernih pisanja. 
Sam naslov knjige pažljivo je odabran, neuobičajen. 
Knjiga poezije je puna nostalgije, jer Resulović Živi u 
Kanadi, premda je, kažu, jedan od najćešćih posjeti- 
laca Bosne i Hercegovine iz tog dijela svijeta. Naslov, 
na drugoj strani ima značenje pesimističkog viđenja 
ovog svijeta u kojem Resulović osjeća bilo srljanja u 
propast. 

Ključna vrijednost ove poezije tiče se onih iskonskih 
ljudskih osjećanja, duboko urezanih u naše duše, koje 
moderna poezija ne želi ni čuti ni vidjeti. Radi se, da- 
kle, o nostalgiji. Premda čovjek ne može pronaći mod- 
ernijeg filma od "Nostalgije" Tarkovskog ili Felinijevog 
SAmarkorda" o tom osjećanju. Ovo poređenje uzimam 
uslovno, premda je osjećajnost Miralema Resulovića 
daleko jednostavnija i time duboko ljudska. 

Ima u ovoj zbirci izuzetnih ljubavnih pjesama, 
koje vidljivo je i po sadržaju i strukturi imaju oslonac 
u sevdalinki. To su pjesme iskonskog u ovoj zemlji, 
to je ono ovdašnje biće u cijelosti predato iskrenom i 
vlastitom senzibilitetu. To je priča o korijenima. Iz tih 
korijena zavičajnih Resulovićevi stihovi se hrane i cv- 
jetaju. I upravo zahvaljujući tome što se cvijet sjeća da 
postoji taj korijen od kojeg živi, to je već svijet u kojem 
ima "tajna veza". 


Oja 

Zbirka je dobila naziv "Na kraju svijeta", po PJESKu 
skrivenoj unutar nje, a koja ima stihove koji su dati go- 
tovo kao moto ovog nostalgičnog pjevanja. 

Zamislite stihove pune slika, ne onih kratkih mod- 
ernih televizijskih ili filmskih, nego pravih starih slika 
zavičajnog pejzaža: I I 

"Napustih grad i kuću staru, i avliju mirisnog jas- 
mina, tamo me čeka jesen ljuta, jezivi tornado i nebe- 
ska tmina, Kamena česma pod vrhom šapće, đerdin 
više ne čeka na me, hladna zima za Atlantikom reži, na 
izbjeglu dušu kani da padne". Jeziki stihovi su označeni 
tim Resulovićevim tečnim i prebogatim trebinjskim 
jezikom, tom mješavinom mirisa bliskog mora, koji 
se ljeti osjeća i sa najmanjim vjetrom u Trebinju, i 
onih blagih i prelijepih trebinjskih posebnosti u sva- 
kodnevnom govoru. Evo tog prelijepog govora, od ko- 
jeg vrvi Resulovićeva poezija: U karanluku gluhom 
slijepog sokaka, osvijetlih vrata suzom duše svoje, zve- 
kir se trehnu iz dubokog mraka, iz hajata ko kremen 
na vratima koje... Sva se moja duša grehotna nagrca, 
poronih u tminu memloga hajata, stadoh brbat čirak 
po praznome dolafu, da osvijetlim pute do potonjeg 
kata". 

Dakle, eto ljepote ovog pjesništva, eto čuda o ko- 
jem sam govorio. Resulović djeluje kao osvježenje u 
ovom vremenu kada se poštuje jedino otuđenje, ona 
bolna alijenacija od svog bića, tačnije od bogatstva koje 
ko stražari čuvaju jadnu i slabu ljudsku dušu. O tome 
pjeva ovaj čovjek, o tim prelijepim osjećanjima, onima 
koji nas drže u životu. Kao što kod Meše Selimovića u 

Dervikeri smrti" stoji kako moramo imati sjećanja na 
SVoj zavičaj, kako moramo imati jednu tačku na ovoj 

planeti gdje smo vezani nevidljivom niti zakucali taj 
klin na kojem sevrtimo i na koji se oslanjamo. Jer bismo 
otperjali u prazninu svemira, kaže Meša. Te zavičajne 
niti su ne samo metafora. Oni su jasna životna priča u 
ovom vremenu kad su se mnogi ljudi otrgnuli i morali 
ćna krajeve svjetova". reklo bi se, sve je dobro dok ima 
prostora i vremena za metaforu. Kad se metafora pret- 
vori u surov i sirov život, onda se ljudsko biće opire na 
ono što ga po glavi udara. 

Ima u ovoj zbirci jedna predivna pjesma o ma- 
jci, toliko nabijena jasnim i ljudskim osjećajima daje 
čitalac prima kao najljepše slike iz djetinjstva: "Često 
sanjam moju mamu, u haremu ona leži, dva nišana 
čuvaju je, kad se mrak na nebu ježi, Često sanjam moju 
mamu, kako plete moj pulover, kako s babom kuću 
zida, dodaje mu dasku i "livel". 

Treba ove prelijepe i divne ljudske nostalgične 
stihove čitati i osjetiti. Posebni su upravo zbog svoje 
iskrenosti. Čak i za sjećanje potrebno nan je iskrenosti, 
poručuje nam Miralem Resulović. 

Preporučujem ovu knjigu za štampu i jedva čekam 
da je noću iščitavam, kad čovjek ostane sam sa sobom 
i kad mu na vrata pokuca svaki dan i tren djetinjstva i 


radosti. 


Sejo Omeragić 

Recenziija za zbirku pjesama 
"Na kraju svijeta" autora Miralema 
Resulovića 


Stihovi koji Isirefjaevaju 


Nakon prve zbirke pjesama "Izbjeglička tuga" 
Miralem Resulović, naš izbjeglica s trenutnim bo- 
ravkom u Kanadi, javlja se s drugom knjigom pod 
nazivom "Na kraju svijeta'.U njima on (pjesnik) traži 
i pronalazi svoj izgubljeni zavičaj (Trebinje) kojeg je 
silom prilika morao napustiti i stihovima, naprosto, 
liječi dušu. Otuda su Resulovićeve pjesme izuzetno 
emotivne i u njima i iz njih provejava osjećanje izgu- 
bljenosti i otuđenosti u odnosu na svijet novih stan- 
darda i novih aršina. Upravo, u kontrastima toplog i 
sunčanog Trebinja i hladne i sumorne tuđine Resulović 
gradi svoju poetiku. Jaz između ovih krajnosti postaje 
tim dublji što želja za domovinom biva jača. Tad se u 
Resuloviću budi ta pjesnička nota i on svojim iskrenim 
i općeljudskim bolom stihuje: "povi tuga misli moje/ u 
emocije izbjegličke" i poručuje "toj maćehi Evropi da se 
Stolac brani emanetom", Njegov svijet je svijet raskošne 
prirode iblagosti. Poslušajte stihove: "Za mirisom mora 
ee lista/ duša mi bježi u ogoljela jutra" ("Vedra 

starom Trebinju međ čemoresima/ ozdravit 

će duša naša" ("Pašinica). Izuzetno su impresivne slike 
prirode i intimnog košmara koje kao da se spajaju u 
jedno: "Kamena česma pod vrbom šapće/ đardin više 
ne čeka na me/ hladna zima za Atlantikom reži/ na iz- 
bjeglu dušu kani da padne;" ("Na kraju svijeta"). Ovi su 
stihovi očito prožeti nostalgijom i traženjem utjehe u 
uspomenama iz djetinjstva i rane mladosti. Utapanjem 
u svoj zavičaj (hercegovački) što je slikovito izraženo u 
pjesmi "Kameno nebo" pjesnik pronalazi izlaz "brodeć 
kroz noć čemernu". U pjesmama Resulović prepoznaje 
sebe i putem njih on se suprostavlja beznađu i samoći 
(zapadne divljine". On se jednostavno ne mirim s tim 
i takvim stanjem, nego u mirisima svoga Zavičaja i re- 
fleksijama na "vedra jutra" pronalazi snagu da istraje. 
Stoga i Resulovićevi stihovi su tu da snaže i istrajavaju. 
Oni se time sami preporučuju. Mi se tome dakako top- 
lo pridružujemo. 


Selrnan Selhanović 
novinar i književni kritičar 


Azilani 


NA KRAJU SVIJETA 


Nad ovim gradom ponoć ječi 
ljuta rana gori i peče 

vrelo oko suzno moli 

da prođe ovo čemerno veče. 


Napustih grad i kuću staru 

i avliju mirisnog jasmina 
tamo me čeka jesen ljuta 
jezivi tornado i nebeska tmina. 


Kamena česma pod vrbom šapće 
dđardin više ne čeka na me 

hladna zima za Atlantikom reži 
na izbjeglu dušu kani da padne. 


Tuđa zemljo uboga i kleta 

tvoj me sihir kroz tamu voda 
ostade moja samotna duša 

na kraju svijeta bez plavog svoda. 

AZILANTI 


Tamo daleko moje lice žuti 
burim mi kovitla 

pramen bijele kose 
usamljen ko školjka 

na hridini pustoj 

berem procvjetali ozon 
poslije majske rose. 


Tamo daleko gnijezdo moje 
usamljeno klone 

pod duginim dekorom 
stobojnoga cvijeća 

katkad mi pogled 

za Atlantik tone 

iščekujuć lastu 

i pjesmu proljeća. 


Nostalgična mi suza 
vehlo lice mije 

kroz oblake vidim 
azilante moje 

da kroz osjenjene noći 
bez kompasa hode 
prema majci Bosni 

do viječne slobode. 


ZAPADNA DIVLJINA 


Na Zapad kada dođeš 
med i mlijeko istom teče 
malo soli kad okusiš 

ni sumbul ti nije cvijeće. 


Ti ubogi azilanti 

iz pepela oganj vade 
telefonom noću zovu 

da se jutrom glavnje sade. 


Malim busom na džab ideš 

muha oči da ti vadi 

prašina te zemna davi 

sanjiv jaran prljavom te kosom gladi. 


Bosno majko ja Pmaćeho 

da Ićes igda primit sina 

tuđom kaldrmom što posrće 

ilće ga progutati zapadna divljina. 


BRODOLOM 


Iz litice sive inje se toči 

ko suza u sokola dok ga jara bije 
pobjesnili burin grebenje samara 
iznemoglo jedro nemoćno se vije. 


Brodari smjelo more njihaju 
odmiču vali ko stada bijela 
oblaci gusti nad njima se ježe 
ajkula bijesna krikom mreže reže. 


Okom kroti vale iz dna srca 

da kopriva ljuta u njem' ne sjemena 
lahori tiho napuhaše jedra 

granicu strpljenja očepiše njedra. 


U noć kad zašumi prestravljeno more 

i promrzli galeb obaje na pramcu 

nebesa će pusta što kroz tninu bježe 
zaplakati nijemo na potopljenom čamcu. 


TOMAHAVKA 


Drevnu Palestinu Tomahavka kida 
nijemo nebo zapis piše 

tamo je neko tražen i skup 

brda ga kriju od olovne kiše. 


Orli gnijezda duboko sviše 
svijet posta sićušan i nijem 
munja s mora iz nemoći ždije 
jecaj uz strah osta zbratimljen. 


Obijes i sila mrtvi prah steru 
prazna duša aršinom se kiti 
presrtavljen uzdah skamenjeno luta 
jetimska suza u nesanici pluta. 


Drevna Palestina čemerika njena 
trn i drača 

razularenoj zvijezdi ovog vakta 
preskup danak plaća. 


DALGE 


Sanjam na dalgama mirisnoga polja 
kosu tvoju rosom obojenu 

i poj cvrčka kako se ruši 

na sjenu vitku ko mramor izlivenu. 


Divno je tvoje polje mirisno 

i srebrena rijeka ko struna lirska 
dirala je nekad ruka vješta 

iz srca je tekla vrela piska. 


Jutro žed rastoči 

niz litice vrela oka 

razbludni moj san dalga odnese 
niz raspjevan jaz pustog potoka. 


VSOTGA JUNA 


VEDRA JUTRA 


Za mirisom mora i smokova lista 
duša mi bježi u kršna jutra 

tamo je sunce toplo i milo 

tamo će biti bolje sutra. 


Za horizontom rumenim 

i brdima što nebo paraju 

duša mi bježi u vedra jutra 

i mirisom pijeska presahle rijeke 
skrhana leđa tu nek se odmaraju. 


Svo blago na svijetu ne regbi u sjaju 
ko kajsija žuta u trebinjskoj noći 

i šipci mostarski što snagu daju 
Bosna se brine koliko će nas doći. 


Za mirisom mora i smokova lista, 
duša mi bježi ogoljela jutra, 

tamo je nebo vedro i milo, 

biće nam tamo bolje sutra. 


ŠUŠTI, ŠUŠTI JASMIN 
BIJELI 


Šušti, šušti jasmin bijeli, 

u avliji starog doma, 

sa odžaka plehni horoz, 
pjesmu poji uz pratnju groma. 


Kućni toprak ne milošti, 
vrijedne noge moga roda, 
mali Emir ne poguli, 

iz đardina novog ploda. 


Pusta se naša želja, 

iz harara odriješila, 

kao džemre iz kamena, 
bez nas drhti Bosna mila. 


Ostavite varljiv standard, 
tuđe zemlje hudnu sreću, 
vratite se starom domu, 
baš ko laste svom proljeću. 


kit 


23 


LAVMPIONI 


U mom gradu lampioni 
cvjetaju kao đule 

nad rijekom kinđure se 
ko zvijezdine statiture. 


Pod njima su besjedili 
mladež grada i ribari 
mjesec bi se dovukao 

da im nekad društvo pravi. 


Miris lipe i bagrema 
šarmira svod nebeski 

al Mahira i Almasu 
odvuko je šarm svjetski. 


Pokri magla lampione 
u krugove koncentrične 
povi tuga misli moje 

u emocije izbjegličke. 

SLOBODA 


Napisat ću pjesmu duše moje 
i pjesmu moga roda 

na preoranoj mjesečini 

gdje osviće sloboda. 


Iz stivita purpurnoga 
proklijat će slova srca 

iz tajnih vrela zakopanih 
nek ljubav izgrca. 


Na svijetu ovom beskrajnome 
kud se tuku vjetri i gromovi 
nek pronikne vječni smiraj 

u Bosni miloj domovini. 


Lejla 


LJUBAV SE RAĐA 


Ljubav se rađa, 

kao sunce na istoku, 

da osmijehom toplim, 

razveseli cvijetne planine i mora, 
ljubav se rađa i kad cikne zora. 


Ljubav se rađa, 

u mirisu zumbula modrih, 

kad oko hita pritajenom smiješku, 
i kad mjesec sjene miluje, 

na zgužvanom vrućem pijesku. 


Ljubav se rađa, 

u proljeću punog dugina dekora, 
i molitvi čistog srca, 

ljubav potom, iščezne, 

kada se samoće nagrca. 

LEJLA 


Sarajevom Lejla hodi 
blagom sjenom miluje sokake 
sjaj mjesečev sa Bistrika krade 


pod trepavke duge u san da te vodi. 


Nad Bendbašom zvijezde luduju 
širinom neba neizmjerne moći 

a Lejla svoj šarm dariva 
Sarajevskoj ljubičastoj noći. 


S Trebevića sabah namiguje 

te odape rumen po šeheru 
zadrhta Lejla niz Vratnik iščeznu 
u kadifnom duginom velu. 


Svud okolo pusto sve je 

perivoje prekri bol i tuga 

jeca mjesec fenjer izgubio 

za Lejlom bi preko trnovita luga. 

LJUBOMORA 


Kako si noćas 

vesela i mila 

ljepša si od razigranog mora 
volim te više od sebe 

voljet ću te i kad me ne bude. 


Kad bi noćas moja bila 

s neba bi ti zvijezdu skino 
da mi budeš kao gorska vila 
oblacima nebo brodi 

nek te našoj luci vodi 

duga nek ti šarm doliva. 


Ta obala nasušna i pusta 
kome noćas nude 

tvoja medna usta 

sve ajkule i morski vuci 


za tobom su u ljubomornoj trci 


29. 


30 


PAŠINICA 


Na vrleti kršnoj vreloj 

i suzama natopljenoj 

u starom Trebinju međ čempresima 
ozdravit će duša naša. 

IGBALA 


Evo dvorim tvoj mušebak 
da ti svoje srce poklonim 
koliko te silno volim 

eh Igbala vjeruj mi. 


Iščekujem tvoje oči 
da se žarne pojave 
od sevdaha silno gore 
nek kapidžik zapale. 


Gasit ću ga taze suzom 
sad je duša izroni 

eh Iebala udala se 
nijem šadrvan prozbori. 


SLE made 


VALI DUŠE MOJE 


Na vrelome pijesku ležah 
pri zalazu zlatnog sunca 
sa jablana rušila se 
morna rumen do mog lica. 


Po zelenom gluhom viru 
skitala se siva pjena 

ko da traži nečiju dušu 

u cjelovu što je istopljena 


Nijema noć u vrbak se zamota 
i potočić zamuzoli 

odleprša moja sjeta 

Ismihani divnoj ženi. 


A vrbaci miris šire 
trehnula ih sjena njena 

i mjesec se zatetura 

kad joj sijevnu bedra bijela. 


Okom san je butum krao 
ljepotu vjetri dok joj piju 
iz duše mi tekli vali 

sevdah su nam potapali. 


U SVOJ GrIGe. 


DOĐI USVOJ 
GRAD 


Poslije mnogo ljeta u gradu sam mome 
ispod starog sata novog tabijata 
platani iznad mene neumorno bdiju 
dok mi kahvu nude 

suzu radosnicu liju. 


I prije sam pod stablima ovim 
taze koktu pio 

tu mi srce prože oganj slatki 
dok sam u mladosti bio. 


Gdje je Suada sada da li bitiše 
možda bere cvijeće koje ne miriše 
po ledenoj santi 

vječnog polumraka 

moje srce kida slutnja naopaka. 


Dok joj u snu čujem škripu ćilibara 
na prsa mi vehla vreo đerdan pade 
kosa joj se prosu ko prezrelo žito 
ovaj grad je treba 

nešto bi je pito. 


Ljepotica voli Štokholm, Oslo, Saragosu 
ne dočekah više da je vidim bosu 
kompjuter joj ljubav na rošlama hodi 
mladež voli Zapad 

to im bolje godi. 


Povjetarac tihi platanima suze briše 
moju vehlu dušu ćamotinja siše 
stari sahat kucnu negdje oko ponoć 
dođi u svoj grad 


sebi moraš pomoć. 

DOLAP 


Noćas dolap u jazu svira 

pod krošnjama stoljetnih jasika 
niz kulinu razljeva se pjesma 
do žutozelenih štulika. 


Svira dolap baš kao meni 
ljutu boljku usamljenoj duši 
pored mene drhte sive stijene 
samoća im se na plećima suši. 


Noćas dolap svira staru kajdu 

u srebrenom jazu muzicira 

svu noć ovu razlijeva se pjesma 

niz usnule mahale do požudnog Banj Vira. 

STOLAC GRADE 


Stolac grade drevna Begovino 
prijestonice Ali Rizvan-bega 
dušmani te butum razoriše 

u Radimlju stećnu čemer posijaše. 


Bregava se od tuge naježila 
podrhtava u svirepoj muklini 
te miluje opustjele sokake 

suze pere po dželatskoj morini. 


Begovino najstarija sestro 
od vaktile bir hanumo 
kaurin te kroz obrve gledo 

i sramno ti tešku ranu zado. 


Mak Dizdare sine drevnog grada 
progovori perom i jezikom 
poruči toj maćehi Evropi 

da se Stolac brani emanetom. 


SOKAK 


U karanluku gluhom slijepoga sokaka 
osvijetlih vrata suzom duše svoje 
zvekir se trehnu iz dubokog mraka 

iz hajata ko kremen na vratima koje. 


Da L to sada stojim ispred kućnih vrata 

i? nepomićnom tminom kud oblaci brode 
zašto sokak hodi dok me neko zove 
bešumno me dusi pod nebeske krošnje vode. 


Gledam vitka sjena u noć ovu dođe 
izmivena svjetlom privita čiraka 

iz njene se kose gusta magla pjeni 
izdiže se k nebu do sedmoga kata. 


Sva se moja duša grjehotna nagrca 
poronih u tmninu memloga hajata 
stadoh brbat čirak po praznome dolafu 
da osvijetlim pute do potonjeg kata. 

LJEPOTICA TREBINJSKA 


Kroz kamenu oazu 
suza se toči 

obrva njena 
odolijeva burnoći 
kad jaka suša 
presahne vrelo 
kameno bi se trnje 
do neba uspelo 
alta suza kaplje 
sve dalje i dalje 
tiho se obruši 

u zemljane ralje 

iz litice proklija 
zelena Ombla 

u modru avliju se spusti 
ko kiša iz kabla. 

NEVJERA 


Skelet brodi mrtvo more 
na pomolu luke nema 

dva jarbola slutnjom mašu 
noćna se oluja sprema. 


Krhko sidro trudno stenje 
sanjiv mjesec brdu bježi 
grmljavina baklje žeže 
jutro se od straha ježi. 


U muci se kajde poje 

da se dusi odazovu 

za pjenu se duša hvata 
kad postanu tijesna vrata. 


UZa SR NE 


MOĆ 


Nad Eufratom vrba, 
zadnji tango igra, 
krik ždralova, 

suha munja kroti, 
izdrži sjeno, 

kad kroz oganj hodiš, 
ko što more sinje, 
dok ga deru sidra. 


Niz brda bježe, 
potrošene noći, 
moć odagna, 

ko val niz bila, 
horizonti strijepe, 
šta će jutro rodit, 
ko će plavo nebo 
dlanom začepit. 

KAMENO NEBO 


Neretva huči ispod Starog mosta 
tabane mu vali na litici miju 
maestral piri ko' da pjesnik zbori 
il' se griješni dusi u virovima biju. 


Neretva poji ko slavuj mali 

melodija skladna streknut život budi 

za nebom plavim moje srce grezne 

ko mravinjak kljuca pred londžom što hudi. 


Neretva huči ja na lađi maloj 
pjenušavi krhki biju nas vali 

vi stvorovi što ste na naša rebra stali 
ko kameno nebo na nas odvali. 


Neretva huči i obale ljubi 

pomamnoj duši objes briše 

a Počitelj drevni u njoj se sjeni 

brođec kroz noć čemernu historiju piše. 


SABAH 


Sabah je izvor zemnog života 

na sedždu se istom pada 

ideje se svemirske rađaju 

sabahom se otvore dunjalučka vrata. 


Sabahom se sunce probudi 
horizonti butum porumene 
ljiljani žuti osmijehom se javljaju 
uz rijeku se riba penje. 


Sabahom se lepet čuje 
zarobljenih jata 

što izviruju svojom dušom 

kroz odškrinuta sabahska vrata. 

Moje moi 


MOJA MATI 


Često sanjam moju mamu 
u haremu ona leži 

dva nišana čuvaju je 

kad se mrak na nebu ježi. 


Često sanjam moju mamu 
kako plete moj polover 
kako s babom kuću zida 
dodaje mu dasku, liver. 


Pet godina evo prođe 
kad od bola mati zaspa 
naš joj dedo dovu uči 
da ne bude više hasta. 


Kada sanjam moju mamu 
srce me u snu muči 

nek' se jednom već probudi 
nek' se vrati našoj kući. 


a 
NI 


ŠANDULJE 


O šandulje slatke na dinjevačkom sprudu 
nekad sam se puzo uz te vitke grane 
da naberem ploda na vašem zreniku 
i mirišem grimiz lišce ko plave jorgovane. 


Ponekad bi ljudi hujali ko olujno vrijeme 
tad i krošnje vaše čudno zašume 

tajne vode što pod vama šapću 

u jezivom bi slapu prelazile ume. 


Zanosno bi hito vrsima slatkim 
plasio sojke iz vaših kosa 

bacao pogled niz polje daleko 

ćutio bešumne korake Ćibana bosa. 


Tamo daleko kud dubine šute 

berem sjetu sa vaših pustih grana 

u nesnošljivoj tami snijega i tornada 
okusih zehru slasti iz starih dobrih dana. 

GNIJEZDO 


Kada galeba otjeraš iz gnijezda 

u nebeske krošnje on se vine 

sa pućine sinje oglase se piske 

pod streknulim kandžama zaplaču planine. 


Na gnijezdo se spusti jeziva muklina 
i jak miris razbacanih trava 

niz grebenje gluho samoća se toči 
popije je nekad ribarska naprava. 


Zanos za gnijezdom ko gejzir proključa 
tad i sunce zasja sa dna okeana 

za letom galeba zvijezde se roje 

na vale se ruše s' umornih peraja. 


U prestravljenom srcu gori baklja bijesa 
želja za životom curi ko' nasušna vrela 
tvoj će život stati ko hrđava ura 

il' ko' modra rijeka kad je brdo srela. 

VJEVERICA 


Vjeverica orah nosi, 

S njim se odveć ponosi, 
na granu je vitku sjela, 

s apetitom ga je sahat jela 


Kad večera, s grane siđe, 
potočiću bistrom priđe, 
da opere svoje zube, 

jer je desni noću svrbe, 


Pa se napi bistre vode, 

te uz stablo hitro ode, 

na vrh krošnje gnijezdo ima, 
ne može joj ništa zima. 

Bilješka o auforu 


Miralem Resulović je rođen 1942.godine u 
Trebinju. Osnovnu i srednju školu završio je u svom 
rodnom gradu, a pravni studij u Splitu (Hrvatska). To- 
kom minulog rata protjeran je iz svog rodnog grada. 
Trenutno boravi u Kanadi. Još u ranoj mladosti bavio 
se pisanjem poezije. Sada u mauhadžirluku intenzivni- 
je piše i opisuje bremenita vremena u Bosni i Herce- 
govini. Pjesme nastale u ovom vremenu objavljuje u 
listovima "Sabah" i Izvor" koji izlaze u dijaspori (SAD 
i Švedskoj), te "Preporodu". 

Objavio je knjigu poezije Izbjeglička tuga", a 
zbirka "Na kraju svijeta? mu je druga knjiga. 


58 


IZ TEGENZIJE U ie eatevoioska (leo teatara neke etera S 

"Na kraju svijeta" autora Miralema Resulovića.......... 8 

AZIJANTI. see sevčrvieteeiasnite este tAgrede sans resa ei eadeBOdauaeaboj otad en Ja 11 
NA KRAJU SVIJETA........s+++3+xkxkeaehsasedasagoble ge) RE RRR NN R A A La 13 
AZILANTI Seeessepeeutesatetrevi (it o dete ie trena SC 14 
ZAPADNA DIVLJINA ..............a ka caeeaneetasaca deva dRbegaee katakana 15 
BRODOLOM sinus edaetsy stensoaga den Ganu ne elleokae did na kredi AGA 16 
TOMAHAVKA ee ee rare sa RE i sea ala gest ZE 17 
DALGE este sezra le nn pe lerna IE dake learn tt, JA 18 
Vedra JUtra se. eis vanićetketavoedtanokte native karake ade aea id 19 
VEDA UN 21 
ŠUŠTI, ŠUŠTI JASMIN BIJELI -..1......,. seen a 22 
LAM PLODNE ei eegssitbrejeregie čeka IE 1 EN 23 
SLOBODA ein eo PER set tigra gar Lo 24 
SON UMOM 25 
LJUBAV SE PAO pao Sije Agri kg krn i ZA er ZE 27 
LEJLA,sesčnitatetesevij eros ikocja i iko gle eta LE 28 
LJUBOMORA anežvivii pa eedpasije Katie Nate LE 29 
PASINIČA Sao iiskrtreća RER TARA SELE Ne 30 
IG BALA See rt goo zicitoićinnoiktet GR EL 31 
A SATE re I NIJE 32 


Dođi u svoj grad .......+++++++ererrrrree ere tren 33 
DOĐI U SVOJ GRAD ..BBB+.+eeeeeeeeeere ret eeert eter terete 35 
DOLAŽP ..........eeeeeeeee see eoeeese ee oo ooaeoete ee root tete teatara tee tt terete terete 37 
STOLAC GRADE ..B.BBBB..e..e.eeeeeeseeeereeeeetesetee ter tetee tete terete 38 
SOKAK..B. esse eeseseesseooooooateo veo saeooo vere stoonatetas eto vina rt osa a tete tati RON ta, 39 
LJEPOTICA TREBINJSKA ..BBe.eeeeeeee ere ereeretreerr eter 40 
NEVJERA .B.....e+-+.++exeeeeerezeeenete ee oo too aorte oaaeteteeoetatreteretttetttttettet 41 
MOĆ slleseeeeeeeeeeoononreeeeooononova se taotovaeeaasaooteeeta otete terase tt toto te tarOMe 42 
KAMENO NEBO...B...eeeeeeeeeeeeeee ere etera te terete terre eter 43 
Sabah .............+++++exxeerer eter terete tree terete 45 
SABAMH .B...eeeeeeeee-eeeezeeeoe tete te teeeretotettrateeet et teret tete terete tren 47 
Moja Matt .......++es+sx+eetete tete tete tete teren terete rmemme 49 
MOJA MATI 1BBB..eeeeeeeeeeeeeteeoe tete ereeeetee tete re terene terretettetettnttrm 51 
ŠANDULJE 1.B.oeeeeeeoeseeese ee oeetetoteeeeee terene etettete teret retora tttettem 52 
GNIJEZDO .BBe.eeeeeeeoeeoeeerete seta ore tete tertetteteteettte ere tree te tree tete 53 
VJEVERICA 1.BBBBe.eseeeeeeeeeee rete eeetee retora terete terete terme 54 

Ji 


Bilješka O aUČOTU s=-++++++eeserrereore terre rotor eter trotetttnemmm 


